CELEX: 62021TN0507
Language: bg
Date: 2021-08-16 00:00:00
Title: Дело T-507/21: Жалба, подадена на 16 август 2021 г. — Migadakis/ENISA

18.10.2021   
            
            
               BG
            
            
               Официален вестник на Европейския съюз
            
            
               C 422/23
            
         
      Жалба, подадена на 16 август 2021 г. — Migadakis/ENISA
      (Дело T-507/21)
      (2021/C 422/31)
      Език на производството: френски
      
         Страни
      
      
         Жалбоподател: Ioannis Migadakis (Атина, Гърция) (представител: K. Bicard, avocate)
      
         Ответник: Агенция на Европейския съюз за киберсигурност (ENISA)
      
         Искания
      
      Жалбоподателят иска от Общия съд:
      
                  —
               
               
                  да приеме жалбата му за допустима и основателна,
               
            
                  —
               
               
                  да отмени приетото по отношение на него решение,
               
            
                  —
               
               
                  да осъди ENISA да заплати съдебните разноски,
               
            
                  —
               
               
                  да признае на жалбоподателя правото да излага всякакви други фактически и правни основания в подходящо за него време и място,
               
            
                  —
               
               
                  да признае на жалбоподателя правото да представя, в допълнение към документите, изброени в основната част на въпросното съобщение, всякакви други документи в подходящо за него време и място,
               
            
                  —
               
               
                  да признае на жалбоподателя правото да предявява всякакви други права, задължения, основания и искания.
               
            
         Основания и основни доводи
      
      В подкрепа на жалбата си жалбоподателят посочва три основания.
      
                  1.
               
               
                  Първо основание: нарушение на правната уредба. Жалбоподателят по-специално твърди, че обявлението за свободна длъжност не предвижда дистанционно провеждане на изпити и че не е давал съгласието си за дистанционно провеждане на писмения и устния изпити. В допълнение жалбоподателят посочва, че не му е била предоставена възможност да избере между присъствено и дистанционно провеждане на изпитите. Освен това според жалбоподателя през юли 2020 г. нямало основание за дистанционно провеждане на изпити, тъй като от деня, когато отпаднали ограничителните мерки, а именно 4 май 2020 г., Гърция била в зелената зона. Накрая жалбоподателят твърди, че мотивът, с който е бил отхвърлен — че е получил 60 от общо 100 точки, докато избраните кандидати са получили над 75/100 точки — не е предвидено в обявлението за конкурса изискване за достигане на минимална оценка.
               
            
                  2.
               
               
                  Второ основание: нарушение на принципа на равно третиране поради лоши условия на провеждане на конкурса. Жалбоподателят не бил третиран наравно с останалите кандидати.
               
            
                  3.
               
               
                  Трето основание: нарушение на принципа на обективност на оценките. В това отношение жалбоподателят твърди, че въпросите за устния и писмения изпити, както и оценките на отговорите му не били обективни.